
DR.31.10.2017                                                        79                   

 
6.07 ptg. 

 Tuan Zairil Khir Johari [Bukit Bendera]: Terima kasih Tuan Yang di-Pertua atas 
peluang untuk turut serta dalam perbahasan peringkat dasar Rang Undang-undang 
Perbekalan 2018.  

 Tuan Yang di-Pertua, pada 21 Oktober 2017 yang lalu telah berlaku satu 
kemalangan tragis di tapak pembinaan skim perumahan mampu milik di Lembah Permai, 
Tanjung Bungah yang telah mengorbankan 11 nyawa pekerja termasuk seorang rakyat 
Malaysia. Kejadian ini merupakan satu tragedi yang menyayat hati lebih-lebih lagi buat 
keluarga mangsa. Saya sendiri berada di sana selama dua hari dan berasa sangat sayu 
apabila melihat pasukan penyelamat menarik keluar mayat mangsa satu demi satu dari 
runtuhan. 

 Tidak boleh dinafikan bahawa jentera Kerajaan Negeri Pulau Pinang telah bertindak 
dengan cukup cepat dan tegas. Dalam masa kurang sejam peristiwa berlaku pemimpin negeri 
sudah berada di lokasi untuk membantu mengawal keadaan dan juga memudah cara operasi 
mencari dan menyelamat bersama-sama dengan semua agensi lain termasuk Jabatan 
Bomba dan Penyelamat, Polis Diraja Malaysia, Angkatan Pertahanan Awam dan lain-lain 
lagi. Pada tengah hari itu juga, Ketua Menteri Pulau Pinang sendiri melawat tapak tersebut 
dan terus mengumumkan bahawa sebuah suruhanjaya siasatan negeri yang bebas akan 
diwujudkan bagi memastikan tiada perkara disembunyikan demi mengenal pasti punca 
kemalangan. 

 Suruhanjaya tersebut juga diberi mandat untuk memanggil sesiapa sahaja untuk 
disoal siasat. Tambahan kepada itu semua minit mesyuarat dan surat-surat rasmi yang 
berkaitan dengan projek tersebut telah didedahkan, telah di classify atas nama ketelusan. 
Pada masa yang sama arahan berhenti kerja dikenakan dengan segera kepada pemaju 
sementara perunding profesional dan kontraktor utama yang terlibat dalam projek tersebut di 
senarai hitamkan sehingga keputusan siasatan diperoleh. Di samping itu, kerajaan negeri 
juga memerintahkan Majlis Bandaraya Pulau Pinang untuk membuat laporan polis untuk 
menyiasat kemungkinan terjadinya kecuaian profesional ataupun profesional negligence.  

 Bagi kerajaan negeri, keutamaan adalah untuk memastikan mereka yang 
bertanggungjawab akan dihadapkan ke muka pengadilan. Tidak ada kompromi dalam hal ini. 
Walaupun menunjukkan tahap komitmen yang tinggi kerajaan negeri terpaksa berhadapan 
media arus perdana dan pihak-pihak tertentu yang ingin mengambinghitamkan kerajaan 
negeri seolah-olah peristiwa itu merupakan salah kerajaan negeri. Mereka cuba 
menggambarkan kononnya kerajaan negeri tidak menuruti tatacara pengendalian serta 
prosedur... 

■1810 

 Tuan Yang di-Pertua: Yang Berhormat Bukit Mertajam Yang Berhormat.   

 Tuan Zairil Khir Johari [Bukit Bendera]: Oh ya, Yang Berhormat Bukit Mertajam.  

Tuan Sim Chee Keong [Bukit Mertajam]: Terima kasih Tuan Yang di-Pertua dan 
juga terima kasih Ahli Yang Berhormat Bukit Bendera. Setuju kah Ahli Yang Berhormat Bukit 
Bendera jika saya katakan bahawa piawaian yang telah ditunjukkan oleh Kerajaan Negeri 
Pulau Pinang terutamanya hal berkaitan penubuhan sebuah Suruhanjaya Siasatan Negeri 
merupakan satu piawaian yang, akauntabiliti yang amat tinggi sekali terutamanya dalam 
konteks di mana dalam negara ini banyak bencana-bencana seperti lah Highland Towers 
pada tahun 90-an, Genting Highlands car crash, bus crash.  Baru-baru ini MH 370 sampai 
hari ini tidak ada apa-apa suruhanjaya ditubuhkan untuk menyiasat bencana tersebut 
walaupun telah banyak kali dibangkitkan oleh pembangkang. 

 Tuan Zairil Khir Johari [Bukit Bendera]: Ya, terima kasih Yang Berhormat Bukit 
Mertajam. Saya sangat setuju dengan kenyataan rakan saya. Sudah terbukti bahawa 
Kerajaan Negeri Pulau Pinang adalah kerajaan yang amat komited terhadap ketelusan. 
Sebenarnya banyak ya tuduhan-tuduhan yang dibuat terhadap Kerajaan Negeri Pulau Pinang 
dan saya boleh katakan kebanyakan merupakan fitnah semata-mata. Saya amat kesal 
dengan pihak-pihak yang mempolitikkan tragedi ini. Contohnya Kementerian Sumber Asli dan 
Alam Sekitar yang mengeluarkan kenyataan mengecam kerajaan negeri kerana meluluskan 
projek walaupun menerima bantahan daripada Jabatan Alam Sekitar ataupun DOE mengenai 
kuari serta lereng bukit yang curam. 



6.07 ptg. Tuan Zairil Khir Johari [Bukit Bendera]: Terima kasih Tuan Yang di-Pertua atas peluang untuk turut serta dalam perbahasan peringkat dasar Rang Undang-undang Perbekalan 2018. Tuan Yang di-Pertua, pada 21 Oktober 2017 yang lalu telah berlaku satu kemalangan tragis di tapak pembinaan skim perumahan mampu milik di Lembah Permai, Tanjung Bungah yang telah mengorbankan 11 nyawa pekerja termasuk seorang rakyat Malaysia. Kejadian ini merupakan satu tragedi yang menyayat hati lebih-lebih lagi buat keluarga mangsa. Saya sendiri berada di sana selama dua hari dan berasa sangat sayu apabila melihat pasukan penyelamat menarik keluar mayat mangsa satu demi satu dari runtuhan. Tidak boleh dinafikan bahawa jentera Kerajaan Negeri Pulau Pinang telah bertindak dengan cukup cepat dan tegas. Dalam masa kurang sejam peristiwa berlaku pemimpin negeri sudah berada di lokasi untuk membantu mengawal keadaan dan juga memudah cara operasi mencari dan menyelamat bersama-sama dengan semua agensi lain termasuk Jabatan Bomba dan Penyelamat, Polis Diraja Malaysia, Angkatan Pertahanan Awam dan lain-lain lagi. Pada tengah hari itu juga, Ketua Menteri Pulau Pinang sendiri melawat tapak tersebut dan terus mengumumkan bahawa sebuah suruhanjaya siasatan negeri yang bebas akan diwujudkan bagi memastikan tiada perkara disembunyikan demi mengenal pasti punca kemalangan. Suruhanjaya tersebut juga diberi mandat untuk memanggil sesiapa sahaja untuk disoal siasat. Tambahan kepada itu semua minit mesyuarat dan surat-surat rasmi yang berkaitan dengan projek tersebut telah didedahkan, telah di classify atas nama ketelusan. Pada masa yang sama arahan berhenti kerja dikenakan dengan segera kepada pemaju sementara perunding profesional dan kontraktor utama yang terlibat dalam projek tersebut di senarai hitamkan sehingga keputusan siasatan diperoleh. Di samping itu, kerajaan negeri juga memerintahkan Majlis Bandaraya Pulau Pinang untuk membuat laporan polis untuk menyiasat kemungkinan terjadinya kecuaian profesional ataupun profesional negligence. Bagi kerajaan negeri, keutamaan adalah untuk memastikan mereka yang bertanggungjawab akan dihadapkan ke muka pengadilan. Tidak ada kompromi dalam hal ini. Walaupun menunjukkan tahap komitmen yang tinggi kerajaan negeri terpaksa berhadapan media arus perdana dan pihak-pihak tertentu yang ingin mengambinghitamkan kerajaan negeri seolah-olah peristiwa itu merupakan salah kerajaan negeri. Mereka cuba menggambarkan kononnya kerajaan negeri tidak menuruti tatacara pengendalian serta prosedur... #1810. Tuan Yang di-Pertua: Yang Berhormat Bukit Mertajam Yang Berhormat. Tuan Zairil Khir Johari [Bukit Bendera]: Oh ya, Yang Berhormat Bukit Mertajam. Tuan Sim Chee Keong [Bukit Mertajam]: Terima kasih Tuan Yang di-Pertua dan juga terima kasih Ahli Yang Berhormat Bukit Bendera. Setuju kah Ahli Yang Berhormat Bukit Bendera jika saya katakan bahawa piawaian yang telah ditunjukkan oleh Kerajaan Negeri Pulau Pinang terutamanya hal berkaitan penubuhan sebuah Suruhanjaya Siasatan Negeri merupakan satu piawaian yang, akauntabiliti yang amat tinggi sekali terutamanya dalam konteks di mana dalam negara ini banyak bencana-bencana seperti lah Highland Towers pada tahun 90-an, Genting Highlands car crash, bus crash. Baru-baru ini MH 370 sampai hari ini tidak ada apa-apa suruhanjaya ditubuhkan untuk menyiasat bencana tersebut walaupun telah banyak kali dibangkitkan oleh pembangkang. Tuan Zairil Khir Johari [Bukit Bendera]: Ya, terima kasih Yang Berhormat Bukit Mertajam. Saya sangat setuju dengan kenyataan rakan saya. Sudah terbukti bahawa Kerajaan Negeri Pulau Pinang adalah kerajaan yang amat komited terhadap ketelusan. Sebenarnya banyak ya tuduhan-tuduhan yang dibuat terhadap Kerajaan Negeri Pulau Pinang dan saya boleh katakan kebanyakan merupakan fitnah semata-mata. Saya amat kesal dengan pihak-pihak yang mempolitikkan tragedi ini. Contohnya Kementerian Sumber Asli dan Alam Sekitar yang mengeluarkan kenyataan mengecam kerajaan negeri kerana meluluskan projek walaupun menerima bantahan daripada Jabatan Alam Sekitar ataupun DOE mengenai kuari serta lereng bukit yang curam.